Delčevo (Makedonija)

**Delčevo** (makedonski: *Делчево*; do 1951. **Carevo Selo**, makedonski: *Царево Село*) je gradić na sjeveroistoku 
Republike Makedonije. Delčevo je sjedište istoimene opštine Delčevo, koja ima oko 17 505 (popis iz 2002.) stanovnika.

## Geografija
Grad Delčevo leži na padinama planine Golak na obalama rijeke Bregalnice, 164&nbsp;km istočno od glavnog grada Skopja u pravcu 
istoka, nedaleko od bugarske granice. Delčevo je najveće naselje u *Regiji 
Pijanec*, kotlini od 585 km2 omeđenoj Osogovskim planinama 
sa sjevera i Maleševskom planinom na jugu. Pored grada nalazi 
se *turistički centar Golak*, udaljen svega 10&nbsp;km južno od grada na visini od 1 300 m 
ispod vrha *Čavka* (1 358 m) na planini Golak. Ovo planinsko izletište 
izgrađeno je 1981. godine, ima 5 apartmana, 8 hotelskih soba i restoran, sa nogometnim, 
košarkaškim i rukometnim terenima.

## Historija

Delčevo se prvi put spominje kao naselje u darovnici srpskog cara Dušana 
iz 1347–1350. godine u kojoj car daruje neke zemlje iz kotline Pijanec obližnjem manastiru Lesnovo. Naselje je u svojoj historiji više puta mijenjalo svoje ime, 
za Bizanta se navodno zvalo - **Vasilevo** (što bi prevedeno sa 
grčkog **Basileus** bilo *Vladarevo mjesto*). Za Osmanskog Carstva naselje su njegovi turski stanovnici koji su postali apsolutna većina prezvali u **Sultaniye**, a slavensko kršćansko stanovništvo iz okolice – **Carevo selo**. U 17. st. izgrađena je džamija u središtu mjesta, koja je i danas u odličnom stanju.

Zbog povećanog broja kršćanskog stanovništva je 1856 godine izgrađena pravoslavna crkva, oko koje se uglavnom naseljavalo makedonsko stanovništvo.

Nakon Rusko-turskog rata, 1877–1878, došlo je do velike 
promjene u strukturi stanovništva, velik dio kršćanskog stanovništva iselio se zbog 
pritiska lokalnih vlasti i stanovnika u novoosnovanu Kneževinu Bugarsku 
u obližnji Ćustendil i okolicu, a na njihovo mjesto doselilo se izbjeglo muslimansko stanovništvo iz Bugarske, ali i iz Bosne i Hercegovine. Oni su osnovali i novu četvrt *Madžirci*.
Druga veća promjena dogodila se nakon Balkanskih ratova kada se dobar 
dio muslimanskog stanovništva iselio za Tursku, a Delčevo ušlo sastav 
Kraljevine Srbije i postalo sjedište lokalne uprave. Delčevo je 1914. 
godine, pred Prvi svjetski rat bio gradić od svega 1 701 stanovnika. Nakon Prvog svjetskog rata Delčevo je ušlo u sastav Kraljevine SHS, 1931. godine se broj stanovnika povećao na 3 746. Od 1935. godine počelo se Delčevo širiti i na desnu stranu rijeke Bregalnice.

Nakon Drugog svjetskog rata i osnivanja tadašnje *Federativne Republike 
Makedonije*1950. godine u čast makedonskog (i bugarskog) 
nacionalnog vođe i heroja Goce Delčeva, tadašnje *Carevo Selo* prezvano je 
u Delčevo. Goce Delčev je više puta boravio u Delčevu, jer je bio učitelj u nedalekom *Novom Selu* (okolica Štipa).

## Privreda
Delčevo je sjedište poljoprivrednog kraja. Među prvim industrijskim pogonima bio je *Monopol* 
(Tvornica duhana), danas radi pod imenom *Delčevo Tabak a.d.*, kao dio turske grupe 
*Socotab Yaprak Tütün Sanayi ve Ticaret A (SYT)*. U Delčevu djeluju male tekstilne tvornice, 
*Frotirka a.d.*, *Palteks a.d.*, *MK Viteks*, i *Kožarnica*.

## Stanovništvo
Delčevo je gradić sa 11 500 stanovnika.

## Gradovi prijatelji
*  Simitli
*  Jagodina
*  Višgorod
*  Bornova
*  Żyrardów

## Reference

## Vanjske veze

* Službene stranice Delčeva
* O gradu Delčevu
* Delčevo